มันนี่ทูเดย์
ขายประกันภัยนาข้าว
19 ก.ค. 2559

ขายประกันภัยนาข้าว
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ขณะนี้มีบริษัทประกันภัยที่เข้าร่วมโครงการรับประกันนาข้าวแล้ว 16 บริษัท เกษตรกรทั่วไปสามารถซื้อกรมธรรม์นี้ได้จนถึงวันที่ 15 ส.ค.นี้ ส่วนเกษตรกรที่เป็นลูกค้า ธ.ก.ส. สามารถซื้อประกันได้จนถึงวันที่ 30 ส.ค.นี้ สำหรับพื้นที่ภาคใต้ซื้อได้จนถึงวันที่ 15 ธ.ค. 2559
วันประกันชีวิตแห่งชาติ
สำนักคณะกรรมการกำกับและส่งเสริมการประกอบธุรกิจประกันภัย (คปภ.) สมาคมประกันชีวิตไทย พร้อมด้วยสมาคมตัวแทนประกันชีวิตและที่ปรึกษาการเงิน (THAIFA) ผนึกกำลังจัดงานวันประกันชีวิตแห่งชาติครั้งที่ 17 ประจำปี 2559 กับแนวความคิดประกันชีวิตยุค Digital Insurance เพื่อให้คุณเข้าถึงการประกันชีวิตได้โดยง่าย ในวันที่ 30-31 ก.ค.นี้ ที่ศูนย์การค้าเซ็นทรัลพลาซา เวสต์เกต จ.นนทบุรี ภายในงานพบกับความรู้ด้านการวางแผนชีวิตทั้งในเรื่องของความคุ้มครองและการออม ตลอดจนการวางแผนภาษีและรับสิทธิพิเศษมากมายทั้งบริการประกันภัยแบบออนไลน์ที่ง่ายและสะดวกตอบโจทย์ไลฟ์สไตล์แบบคนดิจิทัล